./data/phi0914/phi00144/phi0914.phi00144.perseus-lat1.xml
Aemilius dixit   senatus decrevit, ut in       octo legiones parem numerum tribunorum consules et populus crearet; creari autem       neminem eo anno placere, nisi qui honorem gessisset   tum ex omnibus tribunis militum uti L Aemilius in duas legiones in Macedoniam, quos eorum velit, eligat, et ut       sollemni Latinarum perfecto L Aemilius consul, Cn Octavius praetor, cui classis obtigisset, in provinciam proficiscantur             additus est his tertius L Anicius praetor, cuius inter peregrinos iurisdictio erat; eum in provinciam            Illyricum circa Lychnidum Ap Claudio succedere placuit   dilectus cura           C Licinio consuli inposita   is septem milia       civium Romanorum et equites ducentos scribere iussus et sociis nominis Latini       septem milia peditum imperare,  quadringentos       equites, et Cn Servilio Galliam obtinenti provinciam litteras mittere, ut sescentos equites       conscriberet   hunc exercitum ad collegam primo       quoque tempore mittere in Macedoniam iussus; neque in ea provincia plus quam       duas legiones esse; eas repleri, ut sena milia peditum, trecenos haberent       equites; ceteros pedites equites que in praesidiis       disponi;  qui eorum idonei ad militandum non       essent, dimitti  decem praeterea milia peditum imperata sociis et octingenti       equites   id praesidii additum Anicio praeter       duas legiones, quas portare in Macedoniam est iussus, quina milia peditum et            ducenos habentes, trecenos equites  et in classem quinque milia navalium       socium sunt scripta   Licinius consul duabus       legionibus obtinere provinciam iussus; eo addere sociorum decem milia peditum et       sescentos equites